armvectores/hy_wikipedia_2023 huggingface dataset:
(7872) 1990 UC

(7872) 1990 UC, աստերոիդ աստերոիդների հիմնական գոտում։ Հայտնաբերվել է 1990 թվականի հոկտեմբերի 18-ին Տակեշի Ուրատայի կողմից Օոհիրայում։
Միջին հեռավորությունը Արեգակից կազմում է 2,339747 ա. մ., առավելագույնը մոտենում է 1,8382 ա. մ. հեռավորության վրա և հեռանում 2,8413 ա. մ.։ Արեգակի շուրջ մեկ ամբողջական պտույտ է կատարում 1307,23 երկրային օրվա ընթացքում, իր ուղեծրով շարժվելով միջինում 0,275392 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,13° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7872) 1990 UC աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(8436) Լյուցոպսիս

(8436) Լյուցոպսիս (անգլ.՝ Leucopsis), աստերոիդ աստերոիդների հիմնական գոտում։ Հայտնաբերվել է 1971 թվականի մարտի 25-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,095459 ա. մ., առավելագույնը մոտենում է 2,7147 ա. մ. հեռավորության վրա և հեռանում 3,4762 ա. մ.։ Արեգակի շուրջ մեկ ամբողջական պտույտ է կատարում 1989,23 երկրային օրվա ընթացքում, իր ուղեծրով շարժվելով միջինում 0,180974 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8436) Լյուցոպսիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Shantel

Սթեֆան Հանթել (գերմ.՝ Stefan Hantel, մարտի 2, 1968(1968-03-02), Մանհայմ, Բադեն-Վյուրթեմբերգ, Գերմանիայի Ֆեդերատիվ Հանրապետություն), հայտնի է Shantel կեղծանունով, գերմանացի երաժիշտ, պրոդյուսեր, դիջեյ, հայտնի է բալկանյան ավանդական երաժշտության էլեկտրոնային ռեմիքսներով և գնչուական փողային նվագախմբի հետ աշխատանքով։


== Կենսագրություն ==
Շանթելը ծագմամբ Բուկովինայի գերմանացի է։ Մորական կողմի ծնողները եղել են Բուկովինայի Ռոմանական մասից, որը ներկայումս Ուկրաինայի կազմում է։
Սթեֆանը դիջեյի իր կարիերան սկսել է Ֆրանկֆուրտում (Գերմանիա), ոգեշնչվելով Ֆանֆարե Չոկարլիի և Բոբանա Մարկովիչի կատարմամբ փողային երաշտության նկատմամբ հասարակության արձագանքով։ Առաջին ցանցերը թողարկվել են Studio !K7 լեյբլով։ 1991 թվականին որոշ ժամանակ ապրել է Փարիզում, ուսումնասիրել է գրաֆիկական դիզայն, միաժամանակ պահպանելով դիջեյական ակտիվությունը։ Ֆրանկֆուրտ վերադառնալուց հետո նա բացում է սեփական ակումբ։ 1994 թվականին Դենիել Հակսմանի հետ հիմնում է ձայնագրման հիմնական լեյբլ՝ Essay Recordings, որով թողարկել է երկու հավաքածու Bucovina Club անունով, որոնք համաշխարհային ճանաչում են ձեռք բերել։ 2006 թվականին արժանացել է BBC Ռադիո-3 էթնիկական երաժշտության մրցանակի։ Mahalageasca (Bucovina Dub) ստեղծագործությունը ընտրվել էր որպես «Բորատ» ֆիլմի սաունդթրեք։ Այլ դիջեյների հետ Ստեֆան Հանթելը մասնակցել է ռեմիքսների Electric Gypsyland հավաքածույի ստեղծմանը Taraf de Haïdouks և Koçani Orkestar մեղեդիների հիման վրա, որ թողարկվել է բելգիական Crammed Discs լեյբլում։ Հաջորդ ալբոմը Disko Partizani-ն թողարկվել է նույն լեյբլում։ Ստեֆան Հանկելը ղեկավարում է Bucovina Club (Bucovina Club Orkestar) նվագախումբը, որի հետ ելույթ է ունենում համերգների ժամանակ։


== Սկավառակագրություն ==
Super Mandarine (1994)
Club Guerilla (1995)
Auto Jumps & Remixes (1997)
EP (1997)
No. 2 (1997)
"II" EP (1998)
Higher than the Funk (1998)
Oh So Lovely EP (1998)
Oh So Lovely Remixes (1998)
Backwood (2001)
Great Delay (2001)
Inside (2001)
Bucovina (2003)
Disko (2003)
Bucovina Club Vol. 2 (2005)
Gypsy Beats and Balkan Bangers (2006)
Disko Partizani (2007)
Disko Partizani Remixes (2008)
Planet Paprika (2009)
Kosher Nostra Jewish Gangsters Greatest Hits (2011)
Anarchy + Romance (2013)
Viva Diaspora (2015)


== Ծանոթագրություններ ==
(2517) Օրմա

(2517) Օրմա (անգլ.՝ Orma), աստերոիդ աստերոիդների հիմնական գոտում։ Հայտնաբերվել է 1968 թվականի սեպտեմբերի 28-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 3,184855 ա. մ., առավելագույնը մոտենում է 2,6345 ա. մ. հեռավորության վրա և հեռանում 3,7352 ա. մ.։ Արեգակի շուրջ մեկ ամբողջական պտույտ է կատարում 2076,03 երկրային օրվա ընթացքում, իր ուղեծրով շարժվելով միջինում 0,173408 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,63° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2517) Օրմա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռոբերտո Սորիանո

Ռոբերտո Սորիանո (իտալերեն՝ Roberto Soriano, փետրվարի 8, 1991(1991-02-08), Դարմշտադտ, Հեսսեն, Գերմանիա), իտալացի ֆուտբոլիստ, կիսապաշտպան։ Հանդես է գալիս իտալական «Վիլյառեալ»-ի և Իտալիայի ազգային հավաքականի կազմում։
Էլիա Սորիանոյի կրտսեր եղբայրն է, որը նույնպես ֆուտբոլիստ է։


== Ակումբային կարիերա ==
Սորիանոն իր կարիերան սկսել է գերմանական «Բավարիա»-ի կազմում։
2009 թվականի փետրվարի 2-ին ֆուտբոլիստը պայմանագիր է կնքել իտալական «Սամպդորիա»-ի հետ։ Թիմի հիմնական կազմում հանդես է եկել 2010-2016 թվականների ընթացքում։ Այդ ընթացքում նա մասնակցել է 136 հանդիպման և դարձել 18 գոլի հեղինակ։
2010/11 մրցաշրջանը Ռոբերտոն անցկացրել է «Էմպոլի»-ի կազմում։ Թիմի կազմում մասնակցել է 27 հանդիպման։
2016 թվականի օգոստոսի 2-ին Ռոբերտո Սորիանոն 14 միլիոն եվրոյի դիմաց տեղափոխվել է իսպանական «Վիլյառեալ»։ Նա թիմի հետ կնքել է 5-ամյա պայմանագիր։ Թիմի կազմում իր դեբյուտը Սորիանոն նշել է օգոստոսի 20-ին՝ «Գրանադա»-ի դեմ խաղում։


== Միջազգային կարիերա ==
Իտալիայի ազգային հավաքականի կազմում իր դեբյուտը Ռոբերտոն նշել է 2014 թվականի նոյեմբերի 16-ին՝ Խորվաթիայի հավաքականի կազմում։


== Վիճակագրություն ==


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Կոզլովսկի շրջան (Չուվաշիա)

Կոզլովսկի շրջան (ռուս.՝ Козловский район, չուվաշերեն՝ Куславкка районĕ), մունիցիպալ շրջան Ռուսաստանի Դաշնության Չուվաշիա հանրապետությունում։
Ստեղծվել է 1927 թվականին։ Վարչական կենտրոնը՝ Կոզլովկա։


== Աշխարհագրություն ==
Շրջանի տարածքի մակերեսը կազմում է 516,8 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 23331 մարդ։ Բնակչության խտությունը կազմում էր 45,15 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Թելքաօպտիկական փոխանջատիչներ

Թելքաօպտիկական փոխանջատիչ, թելքաօպտիկական փոխարկիչ, կոմուտատոր, օգտագործվում են ազդանշանի անցումը մի թելքից մյուսն իրականացնելու համար։ Թելքաօպտիկական հաղորդման գծերի հստակ և օպերատիվ աշխատանքն անհնար է առանց օպտիկական ինֆորմացիոն հոսքերի արագ և արդյունավետ փոխանջատումների։ Դրանք իրականացվում են թելքաօպտիկական փոխանջատիչների միջոցով։


== Նշանակություն ==
Թելքաօպտիկական փոխանջատիչները նախատեսված են մեխանիկական ներգործության կամ էլեկտրական ազդանշանների տակ օպտիկական հզորությունը թելքային լուսատարների միջև վերաբաշխելու համար։ Լուսատարային չափման համակարգերը պիտի համապատասխանեն հետևյալ պահանջներին. օպտիկական կորուստների և խաչահատվող խանգարումների ցածր մակարդակ, այս պարամետրերի ցածր կախվածություն մակաբուծական ազդեցություններից, հզորության սպառման ցածր մակարդակ, ինչպես նաև հուսալիություն և տեխնոլոգիամիտություն։
Թելքաօպտիկական բոլոր փոխանջատիչները կարելի է բաժանել երկու խմբի.

մեխանիկական, որոնցում օպտիկական էներգիայի վերաբաշխումը տեղի է ունենում թելքային լուսատարների, պրիզմաների, հայելիների, հեղուկների և այլ տարրերի շարժման արդյունքում.
օպտիկական, որոնցում ըպտիկական ճառագայթի ուղղության փոփոխությունը տեղի է ունենում ճառագայթման տարածման համար անշարժ միջավայրի օպտիկական պարամետրերի փոփոխության արդյունքում։Գոյություն ունեն տարբեր տեսակի և բազմազան սկզբունքներով գործող թելքաօպտիկական փոխանջատիչներ.

էլեկտրամեխանիկական
Ջերմաօպտիկական
Էլեկտրաօպտիկական
Ակուստաօպտիկական


== Էլեկտրամեխանիկական փոխանջատիչներ ==
Էլեկտրամեխանիկական թելքաօպտիկական փոխանջատիչի աշխատանքի սկզբունքը համանման է էլեկտրամագնիսական ռելեի աշխատանքին։ Ռելեի անշարժ մասի վրա միմյանց նկատմամբ որոշակի անկյան տակ ամրացվում են օպտիկական երկու թելքերի մուտքային ճակատները։ Նրանցից մեկի դիմաց, նույն առանցքի վրա տեղադրվում է ռելեի շարժական մասը, որի վրա ամրացվում է երրորդ թելքը։ Ռելեին փոխանջատման համապատասխան ազդանշան տալիս շարժական թելքի ճակատը տեղափոխվում է մի անշարժ թելքից մյուսի դիմաց։
Այս փոխանջատիչների ծախսած հզորությունը համեմատաբար փոքր է՝ 2-20 մՎտ, փոխանցման գործակիցը՝  դԲ։
Որպես թերություններ նշենք ցածր արագագործությունը, զգայնությունը արտաքին ազդեցությունների, հատկապես վիբրացիաների և այլ մեխանիկական գործոնների նկատմամբ, մեծ չափերը։


== Ջերմաօպտիկական  փոխանջատիչներ ==
Ջերմաօպտիկական  փոխանջատիչների աշխատանքի հիմքում կարող են ընկած լինել տարբեր սկզբունքներ։


== Էլեկտրաօպտիկական  փոխանջատիչներ ==
Էլեկտրաօպտիկական  փոխանջատիչների աշխատանքը հիմնված է այնպիսի նյութերի օգտագործման վրա, որոնք վերածվում են օպտիկապես անիզոտրոպ նյութերի, երբ նրանց վրա կիրառվում է էլեկտրական դաշտ։ Այդպիսի նյութերը կոչվում են էլեկտրաօպտիկական։ Դրանց թվին են պատկանում, օրինակ, LiNbO3, Ti։LiNbO32, LiTiO3, LiTaO3 նյութերը։ Անիզոտրոպության  պատճառը էլեկտրական դաշտի ազդեցության տակ նյութի բեկման ցուցչի փոփոխությունն է։


== Ծանոթագրություններ ==


== Աղբյուրներ ==
Թելքաօպտիկական փոխանջատիչներ Archived 2016-03-04 at the Wayback Machine.(ռուս.)
Օպտիկական փոխանջատիչներ(ռուս.)
Թելքաօպտիկական փոխանջատիչ(ռուս.)
(1969) Ալեն

(1969) Ալեն (անգլ.՝ Alain), աստերոիդ աստերոիդների հիմնական գոտում։ Հայտնաբերվել է 1935 թվականի փետրվարի 3-ին Սիլվեն Արենի կողմից Ուքլում։
Միջին հեռավորությունը Արեգակից կազմում է 3,090259 ա. մ., առավելագույնը մոտենում է 2,6046 ա. մ. հեռավորության վրա և հեռանում 3,5759 ա. մ.։ Արեգակի շուրջ մեկ ամբողջական պտույտ է կատարում 1984,22 երկրային օրվա ընթացքում, իր ուղեծրով շարժվելով միջինում 0,181431 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1969) Ալեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բարսելոնայի մոմե արձանների թանգարան

Բարսելոնայի մոմե արձանների թանգարան, Կատալոնական Բարսելոնայում գտնվող մոմե արձանների մի քանի թանգարաններից մեկը։ Թանգարանում ներկայացված են շուրջ 300 քանդակներ, որոնք պատրաստված են մոմերից և արտաքնապես նման են պատմության հայտնի մարդկանց։
Թանգարանը գտնվում է Բարսելոնայի կենտրոնում՝ Լա Ռամբլա փողոցում։


== Պատմություն ==

Թանգարանի շենքը կառուցվել է XIX դարում՝ 1867 թվականին՝ ընդհանուր վարկային կազմակերպությունում։ Շինության ճարտարապետը եղել է Էլիաս Ռոհենտը։ Ավելի ուշ շենքը նաև ծառայել է որպես Բարսելոնայի Բանկի գլխամասային գրասենյակ։ Շենքի ճարտարապետությունը համարվում է նեոկլասիկական։ 1970-ականներին Բարսելոնայի բուրժուազիայի հարստությունը պահվում էր հենց այս շենքում։
Բարսելոնայում մոմե արձանների թանգարանը գործում է 1973 թվականից և բացվել է հայտնի իսպանացի կինոռեժիսոր Էնրիկե Ալարկոնի նախաձեռնությամբ։


== Նկարագրություն ==
Թանգարանում ներկայացված են ոչ միայն հայտնի պատմական գործիչների մոմե արձաններ, այլև կինոնկարների և գրքերի տեսարաններ։ Թանգարանում կարելի է տեսնել այնպիսի գործիչների, ինչպիսիք են Հիտլերը, Մուսոլինին, Ֆիդել Կաստրոն, Մաո Ցզե Դունը, երաժիշտներ `Ռիխարդ Վագները, Լյուդվիգ վան Բեթհովենը, Շոպենը, Պլասիդո Դոմինգոն, Մարիա Կալասը, հայտնի նկարիչներ և գրողներ` Սալվադոր Դալի, Ջոան Միրո, Պաբլո Պիկասո, Ուիլյամ Շեքսպիր, Միգել Սերվանտես և շատ ուրիշներ։


=== Համերգասրահ ===
Համերգասրահը (իսպ.՝ Salón del recital) հանդիսանում է մի սենյակ, որտեղ ներկայացված են հայտնի երաժիշտների և գրականության գործիչների արձաններ, բացի այդ ներկայացված են նաև քաղաքական գործիչների մոմե արձաններ (Խուան Կառլոս I, Դոնա Սոֆիա, Արքայազն Չարլզ և այլն)։ Այստեղ է պահվում Վիլարո կահույքը, որը համարվում է 1906 թվականի։


=== Մահապատժի սենյակ ===
Վախի սենյակում (իսպ.՝ Pasaje del terror) ներկայացված են պատմության հայտնի մարդկանց մահապատժի և մահվան տեսարաններ։ Օրինակ կարելի է տեսնել Ժաննա դ'Արկի ինքնասպանությունն ու այրումը և այլն։


=== Անտառի փերին ===
Անտառի փերին (իսպ.՝ Bosc de les fades) թանգարանի մանկական հատվածն է, որտեղ կարելի է տեսնել ամենատարբեր և տարօրինակ ծառեր, ջրահարսեր, թզուկներ և մոմից պատրաստված ուրիշ արարածներ։


=== Ժամանակի պողոտա ===
Այս սենյակում (իսպ.՝ Pasaje del tiempo) մոմե արձանների հետ կապված ոչինչ չկա։ Այստեղ կարելի է հանդիպել մեծ, վազող միջատների (պատրաստված մետաղից), տարբեր հանելուկների և օրիգամիների և այլն։


=== Նավակ ===
Այստեղ կարող եք հասնել կապիտան Նեմոյի սուզանավին՝ Ժյուլ Վեռնի ստեղծագործությունից, տիեզերանավի, ինչպես նաև տեսնել «Աստղային պատերազմների» հերոսներին։


== Ծանոթագրություններ ==
Դանա Ինթերնեշնլ

Դանա Ինթերնեշնլ (եբրայերեն՝ שרון כהן, փետրվարի 2, 1969(1969-02-02) կամ փետրվարի 2, 1972(1972-02-02), Թել Ավիվ, Իսրայել), իսրայելցի փոփ երգչուհի է։ Ծնվել է 1972 թվականի փետրվարի 2-ին։ Նա հայտնի է դարձավ այն ժամանակ, երբ մասնակցեց Եվրատեսիլ 1998 թ.-ին որտեղ ներկայացրել է Diva երգը զբաղեցնելով առաջին հորիզոնականը։ Դանան հայտնի տրանսսեքսուալ է՝ նա 13 տարեկանում փոխել է իր սեռը և դարձել աղջիկ։
2011 թվականին նա կրկին մասնակցել է Եվրատեսիլին իր Ding Dong երգով, սակայն այս անգամ նա չկարողացավ հաղթահարել կիսաեզրափակչի փուլը։


== Կենսագրություն ==
Ծնվել է Թել Ավիվում, նրա ընտանիքը եղել է աղքատ։ Դանա ծնվել է տղա և մանկուց նա խաղում էր աղջիկների հետ և օգտագործում խաղալիք տիկնիկները։ Նա իր տրանսսեքսուալ լինելու մասին զգացել էր դեռ մանկուց։ Երբ Դանան դպրոցում էր սովորում նրա համար սկզբում ամեն ինչ լավ էր, սակայն իր տրանսսեքսուալ լինելու փաստը նրա համար անտանելի էր և 13 տարեկանում նա վիրահատության միջոցով փոխում է իր սեռը և դառնում աղջիկ։
Նա ութ տարի ուսումնասիրեց երաժշտությունը և սկսեց երգել երգչախմբերում։ Դանան արդեն հասուն տարիքում սկսեց մասնակցել մրցույթների որն էլ իրեն բերեց մեծ ճանաչման։


== Ծանոթագրություններ ==
Ավրելիանոս

Լուցիոս Դոմիցիոս Ավրելիանոս (լատ.՝ Lucius Domitius Aurelianus, սեպտեմբերի 9, 214(0214-09-09), Սիրմիում, Պանոնիա, Հին Հռոմ - սեպտեմբերի 25, 275(0275-09-25), Չորլու), Հռոմի կայսր 270 - 275 թթ.։ Կլավդիոս Գոթացի կայսեր օրոք զորահրամանատար էր, Կլավդիոսի մահից հետո 270 թ. բանակի կողմից հռչակվում է կայսր։ Սենատն անմիջապես ճանաչում է Ավրելիանոսի լիազորությունները։
Ավրելիանոսի կառավարումը նշանավորվել է մի շարք փայլուն հաղթանակներով. նա հետ է մղել կայսրության Դանուբյան սահմանի վրա բարբարոսների հարձակումները, ճնշել է Եգիպտոսում բռնկված ապստամբությունը և նորից միացրել է Գալլիան Հռոմեական կայսրությանը։ Արևելքում Ավրելիանոսը երկու կայծակնային ռազմարշավների արդյունքում ջախջախել է Պալմիրայի տերությունը՝ գերելով նրա թագուհի Զենոբիային։
Բացի դրանից Հռոմ քաղաքը արտաքին թշնամու հարձակումներից պաշտպանելու նպատակով Ավրելիանոսը շրջապատել այն 19,3 կմ երկարություն ունեցող հզոր պարսպներով։ Անցկացրել է նաև ֆինանսական համակարգի բարեփոխում՝ վերականգնելով հռոմեական դրամի արժեքը։ Պետական կրոն է հռչակել Արևի պաշտամունքը՝ հալածանքներ ծավալելով քրիստոնյաների դեմ։
Սպանվել է Սասանյան պետության դեմ իր նախաձեռնած ռազմարշավի նախապատրաստության ժամանակամիջոցում տեղի ունեցած դավադրության արդյունքում։
Ավրելիանոսը Հռոմի կայսրերից առաջինն է եղել, որ հարկադրել է պաշտոնապես իրեն դիմել «տեր և աստված» տիտղոսով։


== Ծանոթագրություններ ==


== Գրականություն ==
White John (2015)։ The Roman Emperor Aurelian: Restorer of the World։ Casemate Publishers and Book Distributors։ ISBN 978-1-4738-4569-5 
Aurelius Victor Epitome de Caesaribus, xxxv "Epitome de Caesaribus" (4th century)
Eutropius, Breviarium historiae Romanae, IX. 13–15 (4th century)
Historia Augusta Aurelianus Life of Aurelian Part 1 Part 2 Part 3
Zosimus, Historia Nova Translation of the Historia Nova (published in 1814), book 1, (5th–6th century)
Joannes Zonaras, Compendium of History Compendium excerpt: Claudius to Diocletian 268–284 (12th century)


== Արտաքին հղումներ ==
Aurelian coinage, at Wildwinds.com
On coins of Aurelian with the title dominus et deus (Section 1.9)
Մբոմբելա

Մբոմբելա (սվատի՝ Mbombela), նախկինում՝ Նելսպրուիտ (աֆրիկաանս՝  և անգլ.՝ Nelspruit), քաղաք Հարավային Աֆրիկայի հյուսիս-արևելքում։ Մպումալանգա նահանգի մայրաքաղաքն է։ Գտնվում է Կոկորդիլոս գետի ափին, Մոզամբիկի սահմանից 100 կիլոմետր դեպի արևմուտք, Յոհանեսբուրգից 330 կիլոմետր դեպի արևելք։


== Պատմություն ==
Նելսպրուիտը հիմնադրվել է 1905 թվականին Նել ազգանունով երեք հովիվ եղբայրների կողմից։ 2009 թվականի հոկտեմբերին Հարավաֆրիկյան Հանրապետության կառավարության որոշմամբ քաղաքը վերանվանվել է Մբոմբելա։
Այժմ քաղաքը Հարավային Աֆրիկայի հյուսիս-արևելքի արդյունաբերական և գյուղատնտեսական կարևոր կենտրոն է։ Այստեղ կենտրոնացված են փայտամշակման, թղթի և կահույքի արտադրության ձեռնարկությունները։ Պտղաբեր հողը և մերձարևադարձային կլիման իդեալական պայմաններ են ապահովում ֆերմերներին ցիտրուսային և արևադարձային մրգերի (մանգո, բանան, ավոկադո) աճեցման համար։


== Ենթակառուցվածք ==
Քաղաքում կա երկու օդանավակայան՝ Մփումալանգի Քրյուգերի անվան միջազգային օդանավակայանը և Նելսպրեյտ օդանավակայանը։ Քաղաքում է գտնվում «Էմնոտվենի» խաղատունը։ Քաղաքում են գտնվում նաև Բուսաբանական այգին և Ցիտրուսային և մերձարևադարձային մրգերի պետական ​​հետազոտական ​​ինստիտուտը։ 2010 թվականի ՖԻՖԱ-ի Աշխարհի գավաթի  համար քաղաքը կառուցեց Մբոմբելա մարզադաշտը 46,000 նստատեղով։ Դրա կառուցման համար ծախսվել է 1 միլիարդ ռանդ։
Նելսպրուտում քիչ մեծ հյուրանոցներ կան, բայց բնության սիրահարների համար կան շատ փոքր պանդոկներ, այդ թվում՝ մոտակա Կրուգեր ազգային պարկը։ Քաղաքի մոտակայքում են գտնվում մի շարք զբոսաշրջային վայրեր՝ Սադվալի քարանձավները և Սադվալի դինոզավրերի այգին, «Տառապանքների քաղաքը»  Hudsprut hepard ֆերմայի հետ, ջրվեժների կիրճը, Դալստրումի ձկնաբուծարանները և այլն։


== Կլիմա ==


== Պատկերասրահ ==

		
		
		
		
		
		


== Ծանոթագրություն ==
Էրիմենա

Էրիմենա  (ծն. և մահ. թթ. անհտ.), Ուրարտուի Ռուսա Գ թագավորի հայրը։ 
Որոշ ուսումնասիրողների կարծիքով նախորդել է որդուն՝ թագավորելով շուրջ մ. թ. ա. 625–605-ին (Բ. Պիոտրովսկի) կամ մ.թ. ա. 635–625-ին (Գ. Մելիքիշվիլի)։ Ի. Դյակոնովը Էրիմենային է վերագրում Կարմիր Բլուրում 1957-ին հայտնաբերած աղյուսակներից մեկը։ Էրիմենայի գահակալության մասին տեղեկությունների բացակայությունից ելնելով, այլ ուսումնասիրողներ ենթադրում են, որ նա չի թագավորել։ Իսկ Ի. Մեշչանինովը «Էրիմենա» անունը կապում է «Արմենիա» անվանմանը։


== Տես նաև ==
Վանի թագավորության արքաների ցանկ
Կոչիչինո

Կոչիչինո (ուկրաիներեն՝ Кочичине), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Կոչիչինո գյուղում բնակվում էր 314 մարդ։ Բնակավայրը զբաղեցնում է 0,35 կմ² տարածք։ Բնակչության խտությունը կազմում էր 897,14 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բրուք Շիլդս

Բրուք Քրիսթա Շիլդս (անգլ.՝ Brooke Christa Shields, մայիսի 31, 1965(1965-05-31)[…], Նյու Յորք շրջան, Նյու Յորք), ամերիկացի դերասանուհի և մոդել։


== Կարիերա ==
Որպես մոդել Շիլդսը կարիերան սկսել է 1970-ական թվականների կեսերից, երբ դեռ երեխա էր։ Նրա առաջին դերասանական աշխատանքը դարձել է մասնակցությունը Ֆրանչեսկո Սկավուլոյի նկարահանած «Փղոսկրը» սերիալում։ Նրա գործակալն էր Էյլին Ֆորդը, որը Lifetime Network-ի իր ինքնակենսագրականում հայտարարել է, որ նա Բրուք Շիլդսի համար բացել է մանկական հատուկ բաժին։
1975 թվականին 10 տարեկանում Բրուք Շիլդսը մոր համաձայնությամբ մասնակցել է Գարի Գրոսի՝  «Playboy Press» ամսագրի համար էրոտիկ ֆոտոսեսիաներին` նկարահանվելով միանգամայն մերկ։ Հետագայում շատ տարիներ փորձել է ամսագրից դատարանով հետ վերցնել լուսանկարների և նեգատիվների իրավունքները, բայց պարտվել է։
1980 թվականի սկզբին Շիլդսը «Վոգ» («Vogue») ամսագրի շապիկին երբևէ հայտնված ամենաերիտասարդ մոդելն էր։ Ավելի ուշ նույն թվականին դերասանուհին նկարահանվել է Քելվին Քլայնի ջինսերի հակասական հեռուստա և տպագիր գովազդներում։ Գովազդային կարգախոսում Շիլդսը ասում է․ «Դուք ուզում եք իմանալ, թե ինչ է իմ և իմ ջինսերի միջև։ Ոչի՛նչ»։
16 տարեկանում Շիլդսը դարձել է աշխարհի ամենաճանաչված մոդելներից մեկը։ «Թայմ» ամսագիրը 1981 թվականի ֆետրվարի 9-ին հաղորդել է, որ նրա օրական աշխատավարձը կազմում է 10 000 $։ 1983 թվականին Շիլդսը հայտնվել է սեպտեմբերյան «Paris Vogue», հոկտեմբերին և նոյեմբերին՝ ամերիկյան «Vogue» ամսագրի, իսկ դեկտեմբերին՝ ամսագրի իտալական տարբերակի շապիկին։
Բրուքին ամենամեծ ճանաչումը բերել է 1980 թվականի «Երկնագույն ծովալճակ» ֆիլմը։ Էմելին դերի համար առաջադրվել է որպես «Երիտասարդ դերասան» մրցանակի տարվա լավագույն դերասան։ Այդ նույն դերի համար 1981 թվականին «Վատագույն կանացի դեր» անվանակարգում ստացել է «Ոսկե ազնվամորի» կինոյի հակամրցանակը։
1990 թվականին «Արագության գոտի» ֆիլմի կամեո դերի համար «Երկրորդական պլանի վատագույն կանացի դեր» անվանակարգում երկրորդ անգամ ստացել է «Ոսկե ազնվամորի» մրցանակը։
1996-2000 թվականներին խաղացել է «Անկախատեսելի Սյուզան» հեռուստասերիալի գլխավոր դերը, որի համար 1997 թվականին «Սիրելի դերասանուհի նոր շոուում» անվանակարգում ստացել է «Ժողովրդի ընտրություն» մրցանակը և 1997, 1998 թվականներին «Որպես հեռուստատեսության լավագույն դերասանուհի» եղել է «Ոսկե գլոբուս» մրցանակի կրկնակի դափնեկիր։


== Անձնական կյանք ==
1997 թվականից մինչև 1999 թվականը ամուսնացած է եղել հայտնի թենիսիստ Անդրե Աղասիի հետ։
2001 թվականից ամուսնացած է ամերիկացի սցենարիստ, ռեժիսոր և պրոդյուսեր Քրիս Հենչիի (անգլ.՝ Chris Henchy) հետ, որի հետ ծանոթացել է 1999 թվականին՝ «Անկախատեսելի Սյուզան» կատակերգական սերիալի աշխատանքների ժամանակ։ Ամուսնությունից ծնվել են երկու աղջիկ։


== Ֆիլմագրություն ==


== Ծանոթագրություններ ==
Բելոե Օզերո (գյուղ, Գաֆուրիյսկի շրջան)

Բելոե Օզերո (ռուս.՝ Белое Озеро, բաշկիրերեն՝ Аҡкүл), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 1541 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հրանտ Ավետիսյան (պատմաբան)

Անվան այլ կիրառումների համար տե՛ս՝ Հրանտ Ավետիսյան (այլ կիրառումներ)
Վիքիպեդիայում կան հոդվածներ  Ավետիսյան ազգանունով այլ մարդկանց մասին:Հրանտ Ալեքսանի Ավետիսյան (մարտի 10, 1927(1927-03-10), Ղարաքիլիսա, Ալեքսանդրապոլի գավառ, Հայկական ԽՍՀ, ԱԽՖՍՀ, ԽՍՀՄ - հոկտեմբերի 9, 2004(2004-10-09), Երևան, Հայաստան), պատմաբան, հասարակական գործիչ։ Պատմական գիտությունների դոկտոր (1967), պրոֆեսոր (1991), ՀՀ ԳԱԱ ակադեմիկոս (1996)։


== Կենսագրություն ==
Հրանտ Ավետիսյանը ծնվել է 1927 թվականի մարտի 10-ին նախկին Ղարաքիլիսայում (այժմ՝ Վանաձոր) Կարսից գաղթած ավանդական հայ ընտանիքում։ 1944 թվականին դպրոցն ավարտելուց հետո ընդունվել է Երևանի պետական համալսարանի պատմության ֆակուլտետը։ 1949 թվականին համալսարանն ավարտելուց հետո անցել է կոմերիտական, ապա 1952 թվականից՝ կուսակցական աշխատանքի։ 1954 թվականից աշխատել է Գիտությունների ազգային ակադեմիայում` սկզբում տարբեր պաշտոններ վարելով ԳԱԱ նախագահության համակարգում, իսկ 1979 թվականից ստանձնելով ԳԱԱ պատմության ինստիտուտի տնօրենի պաշտոնը։


== Աշխատություններ ==
Հրանտ Ավետիսյանի թեկնածուական (1960) և դոկտորական (1966) ատենախոսությունները վերաբերում են 19-րդ դարի վերջի և 20-րդ դարի սկզբի Անդրկովկասի և Հայաստանի ազգային և երիտասարդական շարժման պատմության ուսումնասիրությանը։
Հրատարակել է բազմաթիվ հոդվածներ Հայկական հարցի թեմայով` 1918 թվականի Մայիսյան հերոսամարտերի և դրանց մասնակից հերոսների, Լեռնային Ղարաբաղը 1921 թվականին Ադրբեջանին բռնակցելու և գիտաճանաչողական ու քաղաքական մեծ հետաքրքրություն ներկայացնող այլ իրադարձությունների մասին։
1993 թվականին ռուսերեն լույս է տեսել «Բրեստ-Լիտովսկ. ինչպես բռնակցվեցին Թուրքիային Կարսը, Արդահանը, Բաթումը» աշխատությունը, դրան հաջորդել է «Հայկական հարցը 1918 թ.» խորագրով աշխատությունը։
1998 թվականին լույս է տեսել «Հայոց ազգային միասնության հաղթանակը» խորագրով մենագրությունը։ 


== Ծանոթագրություններ ==


== Աղբյուրներ ==
ՀՀ ԳԱԱ նախագահություն, ՀՀ ԳԱԱ հումանիտար գիտությունների բաժանմունք, ՀՀ ԳԱԱ պատմության ինստիտուտ «Հրանտ Ավետիսյան», պատմաբանասիրական հանդես № 1, 2004, էջ 311-313
Լը Ֆել

Լը Ֆել (ֆր.՝ Le Fel), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 171 մարդ, բնակչության խտությունը` 6.87 մարդ/կմ²։ Բնակավայրը զբաղեցնում է 24.89 կմ² տարածք։


== Աշխարհագրություն ==
Գտնվում է Փարիզ քաղաքից 470 կմ հարավ, Թուլուզ քաղաքից` 145 կմ հյուսիս-արևելք, Ռոդեզ քաղաքից` 35 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 97 աշխատունակ (15-64 տարեկան)  բնակիչ, որոնցից ակտիվ էին 67-ը, իսկ ոչ ակտիվները` 30։ Ակտիվության ցուցանիշը կազմում է 69,1 %։ 67 աշխատունակ մարդկանցից աշխատել է 65 անձ (38 տղամարդ և 27 կին)։ Գործազուրկ են եղել 2 անձ (0 տղամարդ և 2 կին)։ 30 անաշխատունակներից 5-ը եղել են աշակերտներ կամ ուսանողներ, 19-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սուկուպիրա դու Ռիաշան

Սուկուպիրա դու Ռիաշան (պորտ.՝ Sucupira do Riachão), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 4822 մարդ` 2006 թվականի տվյալներով։ Գրավում է 564,974 կմ² տարածք։ Բնակչության խտությունը` 8,5 մարդ/կմ²։


== Պատմություն ==
Քաղաքը հիմնադրվել է 1996 թվականի նոյեմբերի 10-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 6.224.347,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.359,92 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,605 (տվյալները ՄԱԿ-ի զարգացման ծրագրի)։


== Ծանոթագրություններ ==
Աշխատանքային երգեր

Աշխատանքային երգեր, աշխատանքի գործընթացում ստեղծված և նրան ուղեկցող ժողովրդական երգեր։ 
Հայ ժողովրդական աշխատանքային երգերից տարածված են եղել հորովելները, երկրագործի (կամ շինականի), սերմնացանի (երգ–աղոթքներ), հնձի, սայլի, քաղհանի, չանաքի, կալի, ճախարակի, խնոցու, սանդի և այլ երգերը։ Աշխատանքային երգերում փորձ է արվում արտահայտել շինականի և արհեստավորի սոցիալական վիճակը։ Դրանց մեջ շինականն իր հոգսերն է կիսում գութանի, արորի ու եզան, իսկ գեղջկուհին՝ ճախարակի, խնոցու, իլիկի, սանդի և այլ գործիքների հետ։ Աշխատանքային երգերին հատուկ մոտիվներ կան նաև սիրո, հարսանեկան, վիճակի երգ–խաղիկներում, ինչպես և հայրեններում։ 
Հայկական աշխատանքային երգերից շատերը գալիս են խոր հնուց և պարունակում են հմայական աղոթքի երանգներ։ Խորհրդային շրջանում հայկական աշխատանքային երգերում երևան եկան կոլտնտեսային գյուղը, կոլեկտիվ աշխատանքը, տրակտորն ու կոմբայնը գովերգող մոտիվներ։
Ալմադեն (քաղաք)

Ալմադեն  (իսպ.՝ Almadén), քաղաք և համայնք Իսպանիայում, մտնում է Սյուդադ Ռեալ պրովինցիայի մեջ, որն էլ իր հերթին մտնում է Կաստիլիա-Լա Մանչա ինքնավար համայնքի մեջ։ Համայնքը մտնում է Վալյե դե Ալկուդիա շրջանի կազմի մեջ։ Տարածքը՝ 240 կմ2։ Բնակչությունը՝ 6175 (2010 թվականին)։
Անհիշելի ժամանակներից Ալմադենը հանդիսանում է սնդիկի արտադրության կենտրոն։
2011 թվականին մեկնարկեց Վուէլտա բազմօրյա հեծանվավազքի 7-րդ փուլը։


== Պատկերասրահ ==

		
		
		
		
		
		
		


== Բնակչություն ==


== Ծանոթագրություններ ==


== Արտաքին հղումներ ==
Información turística de la comarca de Almadén Archived 2014-10-19 at the Wayback Machine.
Información general del Parque Minero
Información actual del Parque Minero de Almadén de Mayasa S.A. Archived 2013-07-20 at the Wayback Machine.
Información general sobre Almadén
Información general sobre Almadén Archived 2006-04-27 at the Wayback Machine.
Higueras P, Oyarzun R. Contaminación, reales decretos, y el legado minero de España. Archived 2006-05-09 at the Wayback Machine.
Unión de Plazas Históricas de Toros.
Web oficial de la mancomunidad MonteSur.
(4367) Միչ

(4367) Միչ (անգլ.՝ Meech), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,880379 ա. մ., առավելագույնը մոտենում է 2,2079 ա. մ. հեռավորության վրա և հեռանում 3,5529 ա. մ.։ Արեգակի շուրջ մեկ ամբողջական պտույտ է կատարում 1785,55 երկրային օրվա ընթացքում, իր ուղեծրով շարժվելով միջինում 0,201618 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,12° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4367) Միչ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սադ (այլ կիրառումներ)

Սադ, կարող է վերաբերել՝

Սադ - ավան, Ուկրաինայի Սումիի մարզի Սումիի շրջանում
Սադ - քաղաքատիպ ավան, Ուկրաինայի Դնեպրոպետրովսկի մարզի Սինելնիկովի շրջանում
Բեհբուդ խան Ջավանշիր

Բեհբուդ խան Ազադ խան օղլի Ջավանշիր (ադրբ.՝ Behbud xan Azad xan oğlu Cavanşir, հուլիսի 12 (24), 1878, Azad Qaraqoyunlu, Ջևանշիրի գավառ, Ելիզավետպոլի նահանգ, Ռուսական կայսրություն - հուլիսի 18, 1921(1921-07-18), Ստամբուլ, Օսմանյան կայսրություն), Ադրբեջանի քաղաքական և պետական գործիչ, Ադրբեջանի Դեմոկրատական հանրապետության ներքին գործերի նախարար (1918);


== Կենսագրություն ==
Բեհբուդ խան Ջավանշիրը ծնվել է 1878 թվականի հուլիսի 25-ին Թարթառի շրջանի Ազատ Գարագոյունլու գյուղում։ 1890 թվականին ընդունվել է Թբիլիսիի իրական դպրոց։ 1902 թվականին մեկնել է Գերմանիա և ընդունվել Ֆրեյբերգի լեռնահանքային ակադեմիա։ Բեհբուդ խանը հիանալի սովորել է գերմաներեն։ 1906 թվականին Բեհբուդ խանը մեկնել է Լոնդոն՝ անգլերեն սովորելու։ Մեկ տարի անց նա 1907 թվականին վերադարձել է Ադրբեջան։ Բաքու վերադառնալուց հետո նա սկսել է աշխատել Շիբաևի նավթարդյունաբերության ոլորտում։
1918 թվականի հունիսի 17-ին նշանակվել է Ադրբեջանի Դեմոկրատական Հանրապետության ներքին գործերի նախարար։
Բեհբուդ խան Ջավանշիրը սպանվել է 1921 թվականի հուլիսի 17-ին  1921 թվականի Միսակ Թոռլակյանի կողմից «Նեմեսիս գործողության» շրջանակներում։ Հետագայում Անգլիական Ռազմական Դատարանը դատել է Թոռլակյանին և արդարացրել՝ որպես անմեղսունակ։


== Աղբյուրներ ==
Документы по русской политики в Закавказии. B 1920. стр.25.


== Ծանոթագրություններ ==
Գորայք (համայնք)

Անվան այլ կիրառումների համար տե՛ս՝ Գորայք (այլ կիրառումներ)Գորայք,
համայնք Սյունիքի մարզում։ Ներառում է Գորայք, Ծղուկ, Սառնակունք և Սպանդարյան գյուղերը։ Համայնքը ստեղծվել է 2016 թ. «Հայաստանի Հանրապետության վարչատարածքային բաժանման մասին» օրենքում փոփոխություններ և լրացումներ կատարելու մասին օրենքով։ Կենտրոնը Գորայք գյուղն է։
Համայնքի տարածքն ընդգրկում է նախկին Սիսիանի շրջանի հյուսիս-արևմտյան մասը։ Համայնքը հարավից և արևելքից սահմանակից է Սյունիքի մարզի Սիսիան համայնքի, արևմուտքից` Վայոց ձորի մարզի, հյուսիս-արևելքից` Ադրբեջանի հանրապետության հետ։ Համայնքի տարածքը կազմում է 49,1 կմ²։ Ըստ 2011 թ. մարդահամարի արդյունքների` համայնքի գյուղերի գումարային բնակչությունը կազմում էր 1228 մարդ ։Այն միացել է Սիսիանի համայնքին 2022 թվականին։


== Ծանոթագրություններ ==
Սևաժայռ (այլ կիրառումներ)

Սևաժայռ, կարող է վերաբերել՝

Սևաժայռ - գյուղ Հայաստանի Վայոց ձորի մարզում
Սևաժայռ - գետակ Վայոց ձորի մարզում, Սպիտակ գետի ձախ օժանդակը
Կամբուլատ (այլ կիրառումներ)

Կամբուլատ, կարող է վերաբերել՝

Կամբուլատ - գյուղ Ռուսաստանի, Դաղստան հանրապետության Ռուտուլսկի շրջանի կազմում
Կամբուլատ - Կաբարդի գերագույն իշխան-վալի (1578—1589), Իդար մուրզայի որդին և Թեմրյուկ Իդարիի կրտսեր եղբայրը
Դուբինա (ավան, Կազատինի շրջան)

Անվան այլ կիրառումների համար տե՛ս՝ ԴուբինաԴուբինա (ուկրաիներեն՝ Дубина), ավան Ուկրաինայի Վիննիցայի մարզի Կազատինի շրջանում։
2001 թվականի տվյալներով Դուբինա ավանում բնակվում էր 180 մարդ։ Բնակավայրը զբաղեցնում է 0,08 կմ² տարածք։ Բնակչության խտությունը կազմում էր 2250 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Հունական կրակ

Հունական կրակ (կամ հեղուկ կրակ, հուն․՝ ὑγρός πῦρ), այրվող խառնուրդ, որ օգտագործվել է ռազմական նպատակներով միջնադարում։ Առաջին անգամ օգտագործվել է բյուզանդացիների կողմից ծովային ճակատամարտերում։ Հունական կրակի ստույգ բաղադրությունն անհայտ է։
Ռուգազի համայնք

Ռուգազի համայնք (Ֆրանսերեն՝ Commune of Rugazi), մեկն է Բուրունդիի Հանրապետության 117 համայնքներից։ Մտնում է Բուբանզա շրջանի մեջ՝ որպես համայնք։ Այն Ռուտանա շրջանի հինգ համայնքներից մեկն է։ Համայնքի մայրաքաղաքը Ռուգազի քաղաքն է։


== Աղբյուրներ ==

Կաղապար:Բուբանզա շրջան
Թաթա Սիմոնյան

Թաթա Սիմոնյան (իրական անունը՝ Ալբերտ Ալբերտի Սիմոնյան, դեկտեմբերի 5, 1962(1962-12-05), Երևան, Հայկական ԽՍՀ, ԽՍՀՄ), հայ հայտնի երգիչ, երգահան, կոմպոզիտոր և դերասան։ Հայկական էստրադայի ամենահայտնի և ամենահաջողակ երգիչներից է, ճանաչված է նաև Հայկական Սփյուռքում։


== Կենսագրություն ==
Ծնվել է 1962 թվականի դեկտեմբերի 5-ին Երևանում։ 1977 թվականին ավարտել է Երևանի Վ․ Տերյանի անվան թիվ 60 միջնակարգ դպրոցը։ Դպրոցական տարիներին զուգահեռ սովորել է երաժշտական դպրոցի ակորդեոնի բաժնում։ Մասնակցել է «Երևան-Մոսկվա տրանզիտ» նախագծին, որտեղ հանդես է եկել «Օտպետիե Մաշեննիկի» և «Ռեֆլեքս» դուետով ռուսական խմբերի հետ։ 2006 թվականին արժանացել է Հայաստանի Հանրապետության վաստակավոր արտիստի կոչման։ 2008 թվականին Մոսկվայում ստացել է «Փոփի արքա» տիտղոսը։ 2008 թվականին նրա «Թաթա» պրոդյուսերական կենտրոնը «Արմենիա» հեռուստաընկերության հետ իրականացրել է «Համազգային աստղ» նախագիծը,, որի գեղարվեստական ղեկավարը եղել է Թաթա Սիմոնյանը։


== Ստեղծագործական կյանք ==
Նրա ստեղծագործական կյանքը սկսվել է 1980 թվականից «Կիլիկիա» անսամբլի կազմում։ Մինչ օրս Թաթան համերգներով հանդես է եկել ԱՄՆ-ում, Կանադայում, Ավստրալիայում, Հոլանդիայում, Բելգիայում, Մեծ Բրիտանիայում, Իսպանիայում, Գերմանիայում, Հունաստանում, Միջին Արևելքում և Ռուսաստանի 45 քաղաքներում։ 2012 թվականի նոյեմբերից մինչև 2013 թվականի ապրիլը հանդես է եկել Հայաստանի ձայնը նախագծում որպես մարզիչ։


== Սկավառակագրություն ==
1997 - Ասպարեզ
1998 - Թե աջ, թե ձախ
1999 - Ով է նա
2000 - Վախենում եմ, որ կասես չէ
2001 - Շաբա-դաբա-դաշ
2003 - Անձրև է եկել
2003 - Երեկոն իջավ
2006 - Թևավոր քամիներ
2009 - Ամենալավը դու ես


== Ֆիլմեր ==
1996 - Մեր բակը 1
1998 - Մեր բակը 2
2004 - Սիրո աստղ
2006 - Մեր բակը 3


== Ծանոթագրություններ ==


== Արտաքին հղումներ ==
Թաթա Սիմոնյանը MySpace ցանցում (անգլերեն)
Armenian Pulse Archived 2011-09-08 at the Wayback Machine. (անգլերեն)
Կենսագրությունը AV Production կայքում
Ֆեյսբուք
Ինստագրամ
Ազոյան

Ազոյան, հայկական ազգանուն։


== Ազգանունը կրողներ ==
Բաղդասար Մարտիրոսի Ազոյան (1905-1972), կոլտնտեսային շարժման ակտիվ գործիչ, սոցիալիստական աշխատանքի հերոս։
Բասենցի Բաղդասարի Ազոյան (1947-2006), դիվանագետ, ՀՀ բանակի գեներալ-մայոր։
Հովիկ Բաղդասարի Ազոյան (ծ. 1944), ազտամարտիկ, ՀՀ բանակի գնդապետ։
Հովհաննես Ազոյան, (ծ. 1982), դերասան, հաղորդավար։
Սարգիս Ազոյան (1855-1915), բժիշկ։


== Ծանոթագրություններ ==
Դասական արվեստ

Դասական արվեստ, հին հունական պատմության այն շրջանի արվեստը, որն ընդգրկել է մ․ թ․ ա․ 500 -325 թվականները։ Այդ ժամանակ են ձևավորվել գեղարվեստի ռեալիստական սկզբունքները, քաղաքացիական գեղագիտական իդեալները, դեմոկրատական միտումները։ Դասական արվեստի շրջանում զարգացել է քաղաքների կանոնավոր հատակագծում (ճարտարապետ Տիպպոդամոս), բարձր ներդաշնակության և տեկտոնիկ հավասարակշռության է հասել ճարտարտարապետ օրդերների համակարգը (ճարտարապետ Իկտինոս, Կալլիկրատեսյ, ստեղծվել են հոգևոր և ֆիզիկական գեղեցկության միասնությամբ օժտված կատարյալ մարդկանց կերպարներ (քանդակագործներ Միրոն, Պոլիկլետոս, Ֆիդիաս, Սկոպաս, Պրաքսիտելես, ինչպես և Լիսիպպոս, որի ստեղծագործությունը կապված է հետագա պատմական փուլին)։ Դասական արվեստի ընդունված է բաժանել վաղ («խիստ ոճ», մ․ թ․ ա․ V դարի 1-ին կես), բարձր (մ․ թ․ ա․ 5-րդ դարի 2-րդ կես) և ուշ (մ․ թ․ ա․ 400-325) ժամանակահատվածների։
1492

1492 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1492 թվականն է, 
XV դարի 92-րդ տարին։


== Դեպքեր ==


=== Իսպանիայի վերանվաճման ավարտը ===
Հունվարի 2՝ Գրանադայի անկումը՝ երկարատև պաշարումից հետո մավրերի թագավոր Մուհամեդ XIIl-ը հանձնվում է։ Ավարտվում է Անդալուսիայում արաբների տիրապետությունը և մեկ դար տևած Իսպանիայի վերանվաճումը։
Հունվարի 6՝ Ֆերդինանդ թագավորը և Իսաբելա թագուհին մտնում են Գրանադա։


=== Հրեաների արտաքսումը ===
Մարտի 31՝ հրատարակվում է Ֆերդինանդի և Իսաբելայի հրամանագիրն այն մասին, որ Իսպանիայից արտաքսվելու են մինչև այդ տարվա հուլիսի 31-ը քրիստոնեություն ընդունելուց հրաժարված հրեաները։
Հունիսի 31՝ Իսպանիայից արտաքսվում է քառասունից երկու հարյուր հազար հրեա։ Օսմանյան Բայեզիդ սուլթանն իմանալով, իր նավերն է ուղարկում հրեաներին անվնաս տեղափոխելու համար, հիմնականում Թեսսալոնիկի (ներկայումս Հունաստանում է) և Զմյուռնիա (ներկայումս Թուրքիայում է) քաղաքներ։
Դեկտեմբերի 31՝ մոտ հարյուր հազար հրեա արտաքսվում է Սիցիլիայից։


=== Կոլումբոսի ճանապարհորդությունը ===
Օգոստոս 3՝ ջենովացի ծովագնաց Քրիստափոր Կոլումբոսը երեք նավերով դուրս է գալիս Փալոս դե լա Ֆրոնթերա Palos de la Frontera քաղաքի նավահանգստից և սկսում է իր ճանապրհորդությունը։
Հոկտեմբերի 12՝ Կոլումբոսի արշավախումբն ափ է իջնում Կարիբյան կղզիներում, սակայն նրանք կարծում են, թե հասել են Հնդկաստանի արևելք։
Հոկտեմբերի 28՝ Քրիստափոր Կոլումբոսն ափ է իջնում Կուբայում։
Դեկտեմբերի 5՝ Քրիստափոր Կոլումբոսը դառնում է Էսպանյոլա կղզում ոտք դրած առաջին եվրոպացին։


=== Եվրոպա ===
Հունվարի 23՝ առաջին անգամ տպագրվում է «Հնգամատյանը»։
Օգոստոսի 11 Ինոկենտիոս VIII պապին որպես 214-րդ պապ հաջորդում է Ալեքսանդր VI-ը;
Նոյեմբերի 7՝ Էլզասի Էնսիսհեյմ գյուղի մոտի բաց դաշտում ընկնում է 127 կգ-անոց երկնաքար։.


== Ծնունդներ ==


== Մահեր ==


== Ծանոթագրություններ ==
Իմիդ Առաքելյան

Իմիդ Առաքելյան (22 օգոստոսի, 1955, Կուսապատ, Մարտակերտի շրջան - 19 նոյեմբերի, 1992, Ֆիզուլի), հայ ազատամարտիկ, Արցախյան ազատամարտի մասնակից։


== Կենսագրություն ==
Իմիդ Առաքելյանը ծնվել է 1955 թվականի օգոստոսի 22-ին Մարտակերտի շրջանի Կուսապատ գյուղում։ Ավարտել է տեղի միջնակարգ դպրոցը։ Ծառայել է Խորհրդային բանակում։ Զորացրվելուց հետո աշխատել է գյուղի կոլտնտեսությունում՝ որպես մեխանիզատոր։ 1992 թվականի հուլիսի 4-ին տեղափոխվել է Ստեփանակերտ քաղաք, միացել տեղի կամավորներին։ Զոհվել է 1992 թվականի նոյեմբերի 19-ին Կիչան գյուղի համար մղված մարտում։ Հետմահու պարգևատրվել է «Արիության համար» մեդալով։ Ամուսնացած էր, ունի երեք երեխա։ Հանգչում է Ստեփանակերտի Հուշահամալիրում։


== Ծանոթագրություններ ==
Բաբաջան (գետակ, Սևանա լճի ավազան)

Անվան այլ կիրառումների համար տե՛ս՝ Բաբաջան (այլ կիրառումներ)Բաբաջան, գետակ Սևանա լճի ավազանում։ Սկիզբ է առնում Սևանի լեռնաշղթայից և լիճը թափվում է Կզըլքենտ գյուղից ներքև։ Գետի երկարությունը մոտ 10 կմ է։


== Ծանոթագրություններ ==
Վիստարինո

Վիստարինո (իտալերեն՝ Vistarino), քաղաք Իտալիայում, գտնվում է Լոմբարդիա մարզի Պավիա գավառում։
Բնակչությունը կազմում է 1393 մարդ (2008 թվականի տվյալներով)։ Խտությունը կազմում է 155 մարդ/կմ²։ Տարածքը 9 կմ² է։ Էլեկտրոնային փոստ՝ 27010։ Հեռախոսային կոդ՝ 0382։


== Ժողովրդագրություն ==
Բնակչության աճը.


== Ծանոթագրություններ ==
Ֆինլանդիայի և Շվեդիայի անդամակցությունը ՆԱՏՕ-ին

2022 թվականի մայիսին Շվեդիան և Ֆինլանդիան դիմել են ՆԱՏՕ-ին անդամակցելու համար։ Երկու երկրների համար էլ սա նշանավորել է ռազմական չեզոքության քաղաքականությունից հրաժարվելը, որին նրանք հավատարիմ ենմնացել երկար տասնամյակներ։ Այս պետությունների արտաքին քաղաքականության նման շրջադարձը արձագանք էր Ուկրաինա ռուսական ներխուժմանը, որը սկսվեց 2022 թվականի փետրվարի 24-ին։ Շվեդիան և Ֆինլանդիան գտել են, որ Ռուսաստանի գործողությունները արմատապես փոխել են իրենց ազգային անվտանգության մարտահրավերներն ու ռիսկերը։ Այս պետությունների քաղաքացիների կարծիքով՝ չեզոքությունն այլևս ի վիճակի չէր չհարձակվելու երաշխիք լինել։ Շվեդիան և Ֆինլանդիան ունեն հզոր ռազմական ուժեր, որոնք երկար տարիներ ակտիվորեն համագործակցում են ՆԱՏՕ-ի հետ։  1995 թվականին Շվեդիան և Ֆինլանդիան դարձան Եվրամիության անդամներ։ Սպասվում է, որ նրանց մուտքը ՆԱՏՕ կտրուկ կուժեղացնի Դաշինքի դիրքերը Բալթիկ ծովում, ինչը կլինի Ուկրաինա ռուսական ներխուժման ամենամեծ աշխարհաքաղաքական հետևանքներից մեկը։
Ֆինլանդիան միացել է ՆԱՏՕ-ին 2023 թվականի ապրիլի 4-ին։


== Վավերացման գործընթաց ==


== Ծանոթագրություններ ==
Գեղաքար (լեռ)

Անվան այլ կիրառումների համար տե՛ս՝ Գեղաքար (այլ կիրառումներ)Գեղաքար, Ալմերան, Ալմերանդաղ, լեռնագագաթ Հայաստանի Սյունիքի մարզում, Բարգուշատի լեռների արևմտյան մասում, Կիցք գյուղից 5,5 կմ հյուսիս–արևմուտք։ Բարձրությունը 3348 մ է։


== Ծանոթագրություններ ==
Դենի Ամանկվաա

Դենի Կվասի Ամանկվաա (անգլ.՝ Danny Kwasi Amankwaa, հունվարի 30, 1994(1994-01-30), Դանիա), դանիացի ֆուտբոլիստ, կիսապաշտպան։


== Կարիերա ==


=== Ակումբային կարիերա ===
Դենին իր կարիերան սկսել է «Բրյոնսհյոյ» ֆուտբոլային ակումբում։ Այնուհետև հարձակվողը տեղափոխվել է դանիական «Կոպենհագենի» պատանեկան թիմ։
2012 թվականի հոկտեմբերի 29-ին Ամանկվաան կատարել է իր նորամուտը Դանիայի առաջնությունում՝ մասնակցելով «Հորսենս» ակումբի դեմ խաղին։ 2012 թվականի նոյեմբերի 1-ին Դենին խփել է իր առաջին գոլը «Կոպենհագենի» կազմում՝ աչքի ընկնելով Դանիայի գավաթի խաղարկության՝ «Սեներեյուսկ» ակումբի դեմ խաղում։
Ամանկվաան իր խաղով գրավել է «Չելսիի», «Արսենալի» և «Այաքսի» սկաուտների ուշադրությունը, բայց որոշել է մնալ Դանիայում։ 2012 թվականի նոյեմբերի 22-ին Ամանկվաան իր առաջին հանդիպումն է անցկացրել եվրագավաթներում՝ փոխարինման դուրս գալով Եվրոպայի լիգայի 2012/13 մրցաշրջանի խմբային փուլի՝ նորվեգական «Մոլդե» ակումբի դեմ խաղում։
2012 թվականի նոյեմբերի 30-ին Դենին նոր եռամյա պայմանագիր է կնքել «Կոպենհագենի» հետ։
2014 թվականի մայիսին Ամանկվաան երկարաձգել է պայմանագրի ժամկետը մինչև 2017 թվականի ամառ։
2014 թվականի դեկտեմբերի 7-ն Դենին խփել է իր առաջին գոլը Դանիայի առաջնությունում։ 2015 թվականի ապրիլի 26-ին Ամանկվաան «Ռանդերս» ակումբի դեմ խաղում ստացել է աքիլեսյան ջլի վնասվածք, որի պատճառով գրեթե կես տարի չի խաղացել։


=== Կարիերան հավաքականում ===
Ամանկվաան մասնակցել է 2011 թվականին Սերբիայում անցկացվող Եվրոպայի պատանեկան առաջնության եզրափակիչ հատվածին։ Մրցաշարի ընթացքում նա մասնակցել է երեք խաղի։
Դենին ընդգրկվել էր Դանիայի երիտասարդական հավաքականի հայտացուցակում՝ մասնակցելու 2011 թվականի աշխարհի առաջնությանը։ Մեքսիկայում անցկացվող մրցաշարում Ամանկվաան մասնակցել է իր թիմի երկու խաղերին։


== Ձեռքբերումներ ==
 Կոպենհագեն Դանիայի առաջնություն (2) – 2012/13, 2015/16
Դանիայի գավաթի դափնեկիր (2) – 2014/15, 2015/16


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Ամանկվաայի վիճակագրությունը Դանիայի հավաքականներում
Ֆուտբոլիստի էջը «Կոպենհագենի» կայքում
Կրասնայա Գորկա (գյուղ, Բիժբուլյակսկի շրջան)

Անվան այլ կիրառումների համար տե՛ս՝ Կրասնայա ԳորկաԿրասնայա Գորկա (ռուս.՝ Красная Горка, բաշկիրերեն՝ Красная Горка), գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(1526) Միկելի

(1526) Միկելի (անգլ.՝ Mikkeli), աստերոիդ աստերոիդների հիմնական գոտում։ Հայտնաբերվել է 1939 թվականի հոկտեմբերի 7-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,315327 ա. մ., առավելագույնը մոտենում է 1,8812 ա. մ. հեռավորության վրա և հեռանում 2,7494 ա. մ.։ Արեգակի շուրջ մեկ ամբողջական պտույտ է կատարում 1286,82 երկրային օրվա ընթացքում, իր ուղեծրով շարժվելով միջինում 0,27976 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1526) Միկելի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կառլոս Սեսկո

Կառլոս Սեսկո (իսպ.՝ Carlos Ulrrico Cesco, նոյեմբերի 24, 1910(1910-11-24), General Arenales Partido, Բուենոս Այրես, Արգենտինա - նոյեմբերի 5, 1987(1987-11-05), Սան Խուան, Արգենտինա, Արգենտինա), արգենտինացի աստղագետ, աշխատել է Էլ Լիոնսիտո աստղադիտարանում։
Աշխատել է Լա Պլատա աստղադիտարանում։ 1967-1971 թվականները հայտնաբերել է ընդհանուր առմամբ 19 աստերոիդ, որոնցից միայն 6-ն է հայտնաբերել միայնակ։
Կառլոս Սեսկոն հանդիսանում է հայտնի իսպանացի աստղագետ և ճարտարագետ Ֆելիքս Ագիլարի աշակերտը։
Սեսկոյի ավագ եղբայրը եղել է Լա Պլատայի աստղադիտարանի տնօրենը, ում պատվին էլ անվանվել է (1571) Սեսկո աստերոիդը։


== Ծանոթագրություններ ==
Սուրբ Ստեփանոս եկեղեցի (Կալինինգրադ)

Անվան այլ կիրառումների համար տե՛ս՝ Սուրբ Ստեփանոս եկեղեցի (այլ կիրառումներ)Սուրբ Ստեփանոս եկեղեցի (ռուս.՝ Церковь Святого Степаноса), Հայ Առաքելական եկեղեցու տաճար Ռուսաստանի Կալինինգրադ քաղաքում։ ՀԱԵ առաջին տաճարն է Մերձբալթիկայում, տարիքով ավելի մեծ է Ռիգայի Սուրբ Գրիգոր Լուսավորիչ հայկական եկեղեցուց։
Եկեղեցուն կից գործում են մշակութային կենտրոն և կիրակնօրյա դպրոց, կա նաև կից ավտոմոբիլային կայան և 1.5 հետկարանոց գոտի։


== Պատմություն ==


=== Բացում ===
2006 թվականի հոկտեմբերի 14-ին, այսինքն այս եկեղեցու օծման օրը, սկզբից ռուս ուղղափառ Սուրբ Քրիստոս Ամենափրկիչ եկեղեցու բակում է տեղադրված եղել Հայաստանից բերված խաչքար, որը նվեր էր Ռուս Ուղղափառ Եկեղեցու Կալինինգրդա-Սմոլենսկի թեմին։ Խաչքարը օծել է եպիսկոպոս Եզրաս Ներսեսյանը, Տեր Թադևոսը և կալինինգրադյան ուղղափառ եպիսկոպոս Սերաֆիմ (Մելքոնյան)։
Երկու ժամ անց բացված է եղել շրջանի առաջին հայկական եկեղեցին, որը ստացավ Սուրբ Ստեփանոսի անունը։ Այս տաճարը գտնվում է Սուրբ Գերասիմ Բոլդինսկու ուղղափառ եկեղեցու հակառակ կողմին։ Ինչպես արդեն ասված է եղել, եկեղեցին օծել է եպիսկոպոս Եզրաս Ներսեսյանը, որից հետո շնորհավորել է ներկա մարդկանց Ամենայն Հայոց Կաթողիկոս Գարեգին Բ-ի անունից և փոխանցել է Հայ եկեղեցու բարձրագույն պարգևը - Գրիգոր Լուսավորչի օրդենը գլխավոր մեցենատին, Կալինինգրադի մարզի Հայկական երկրամասային ազգա-մշակութային ինքնավարության հոգաբարձուների խորհրդի նախագահ, Հայաստանի Հանրապետության պատվավոր հյուպատոս, «ԼՈՒԿՈՅԼ-Կալինինգրադմորնեֆտ» ԲԲԸ գլխավոր տնօրեն Յուրի Ստեփանի Քաջոյանին։ Արարողությանը ներկա էին եղել Սանկե Պետերբուրգում Հայաստանի գլխավոր հյուպատոս Ռուբեն Հակոբյանը, Ռուսաստանի հայերի միության փոխնախագահ Գերման Անանյանցը, Կալինինգրադի մարզի հայկական ազգա-մշակութային ինքնավարության նախագահ Ֆելիքս Գևորգյանը, քաղաքային և մարզային Դումայի պատգամավորներ, մարզային կառավարության նախարարներ, տարբեր ընկերությունների ղեկավարներ, ինչպտս նաև Կալինինգրադի մարզի ազգա-մշակությային ինքնավարությունենրի ներկայացուցիչներ։
Բացման պատվին հենց այդ օրը Կալինինգրադի մարզի Արվեստի տանը գալա-համերգ է կայացել Հայաստանից եկած բազմաթիվ արտիստների և տեղի հայկական համայնքի կատարողների մասնակցությամբ։


== Նկարագրում ==
Սուրբ Ստեփանոս եկեղեցու ճարտարապետն է Ռուբեն Ազատյանը։ Շինարարությունը ֆինանսավորել են տեղի հայկական համայնքը, Ռուսաստանի հայերի միության շրջանային բաժին և տարբեր բարեգործական կազմակետպություններ։
Տաճարի բարձրությունը կազմում է 21 մետր, մակերեսը 280 քառ. մ, ինչը տույլ է տալիս միաժամանա ընդունել 200 հոգի։ Դասական հայկական ոճ ունեցող եկեղեցու պատերին, որոնք երեսպատված են դեռևս քաղաքում չօգտագործված Հայաստանից բերված վարդագույն տուֆով հարթաքանդակներ, որոնք ստեղծել են հայաստանցի վարպետները։
Կալինինգրադի կառավարությունը նշել է, որը «հայ քարագործների հետաքրքիր ու հնագույն տեխնոլոգիաներն են օգտագործվել հայկական եկեղեցու մշակման ժամանակ»։


== Ծանոթագրություններ ==
Մեդիսոն շրջան (Այովա)

Անվան այլ կիրառումների համար տե՛ս՝ Մեդիսոն շրջան (այլ կիրառումներ)Մեդիսոն շրջան (անգլ.՝ Madison County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.453 կմ² է, բնակչությունը՝ 15.679 մարդ (2010 թ. տվյալներով)։ Շրջկենտրոնն է Ուինտերսետ բնակավայրը։ Կազմավորվել է 1846 թվականին։
Միրոնցի

Միրոնցի (արաբերեն՝ ادوئنی), քաղաք Կոմորոսի արևելքում գտնվող Անյուան կղզում։ Բնակչությունը կազմում է 11.410 մարդ՝ 2012 թվականի տվյալներով։
Իգբո հրեաներ

Իգբո հրեաներ, հուդայականություն դավանող հրեական արմատներին հավակնող Նիգերիայի իգբո ժողովրդի մի մաս։ Իգբո հրեաները իրենց համարում են Աֆրիկայի արևմուտք տեղափոխված հյուսիսաֆրիկյան (հնարավոր է եգիպտական կամ լիբիական) հրեաների ժառանգներ։ Իգբոների ավանդությունը պատմում է, որ այդ գաղթը տեղի է ունեցել մոտավորապես 1.5 հազար տարի առաջ։ Որոշ աղբյուրներ նույնացնում են իգբոներին Իսրայելի կորած ցեղերից երեքին՝ Գադի, Զավուլոնի և Մանասի։
Իգբո հրեաների համայն սերտ կապեր է պահպանում այլ երկրների հրեական կազմակերպությունների հետ (այդ թվում Իսրայելի և ԱՄՆ-ի) և նրանցից նյութական օգնություն է ստանում։


== Արտաքին հղումներ ==
Hebrew Karaite Community Igbo Bene Israel
Re-Emerging: The Jews of Nigeria
Նիգերիայի և Ուգանդայի հրեաները Archived 2020-01-26 at the Wayback Machine.
Kulanu
Packing for Nigeria Archived 2007-09-30 at the Wayback Machine.